Specialiųjų pirkimo sąlygų 1\_priedas- Miškininkystės paslaugų techninė specifikacija

**1 priedas**

**MIŠKININKYSTĖS PASLAUGŲ TECHNINĖ SPECIFIKACIJA**

**1 lentelė**

|  |  |
| --- | --- |
| 1.Pirkėjas arba Regioninis padalinys | VĮ Valstybinių miškų urėdija (toliau – Pirkėjas). |
| 2.Paslaugos | Pirkėjas perka miškininkystės paslaugas (toliau – Miškininkystės paslaugos arba paslaugos) 2026 metams.  Numatomų pirkti miškininkystės paslaugų technologinės savybės/paslaugų aprašymas nurodytas 2 lentelėje. |
| 3.Paslaugų kiekis/apimtys | Miškininkystės paslaugų kiekis/apimtys nurodytos Miškininkystės paslaugų techninės specifikacijos( toliau – Techninė specifikacija) 1 priede – TS\_1\_priedas\_2026 MP-pirkimo\_kiekiai\_vertės\_I“ (toliau – Techninės specifikacijos 1 priedas)  Nurodyti kiekiai yra preliminarūs ir gali svyruoti ±30 proc.  Pirkimo objektas skaidomas į pirkimo objekto dalis pagal teritorijas (girininkijas) ir paslaugų grupes. |
| 4.BVPŽ klasifikatoriaus kodas | 77200000-2 Miškininkystės paslaugos |
| 5.Paslaugų teikimo vieta | VĮ Valstybinių miškų urėdijos teritorijoje |
| 6 Paslaugų teikimo terminas | Nuo Miškininkystės paslaugų teikimo pirkimo – pardavimo sutarties (toliau – Sutartis ) įsigaliojimo iki 2026-12-15. |
| 7. Paslaugų teikimo sutarties galiojimo terminas | Sutartis įsigalioja abiem Šalims pasirašius ir galioja iki 2026-12-31. Su galimybe pratęsti 2 kartus po 12 mėn., bet ne ilgiau, kaip 36 (trisdešimt šešis) mėnesius. |
| 7.Tiekėjas | Tiekėjas, su kuriuo sudaryta Sutartis miškininkystės paslaugų teikimui (toliau – Tiekėjas) |
| 8. Paslaugų pirkimas vyks pagal žaliuosius kriterijus | Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.3 papunkčiu: prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai. Tiekėjai įsipareigoja laikytis šių reikalavimų:  1. Pakuočių atliekos (popierius, plastikas ir kt.) – rūšiuoti.  2. Pavojingų medžiagų atliekos - alyva (variklinė ir grandininė) patekusi į aplinką, išskyrus alyvos atliekas susidarančias mechanizmų (krūmapjovių, grandininių pjūklų su vidaus degimo varikliais) darbo metu, surinkti ir perduoti atliekas tvarkančiai įmonei.  3. Pranešti Pirkėjui apie kiekvieną invazinį ar saugomą augalą ar gyvūną ir, suderinus su pirkėju, imtis atitinkamų veiksmų. |

Numatomų pirkti paslaugų technologinės savybės/paslaugų aprašymas nurodyti 2 lentelėje:

**2 lentelė**

|  |  |  |
| --- | --- | --- |
| Eil.  Nr. | Paslaugų pavadinimas | Paslaugų technologinės savybės/paslaugų aprašymas |
| 4. | Miško atkūrimas, įveisimas ir atsodinimas (medelių ir krūmų sodinimas) | Prieš pradedant vykdyti paslaugą Pirkėjas pateikia Tiekėjui rašytinį sodinamų želdaviečių sąrašą su nurodytais plotais ir Tiekėjui parodo natūroje kiekvienos sodinamos želdavietės ribas, sodmenų sandėliavimo (laikino prikasimo) vietas, nurodo sodinamų sodmenų rūšį ir kiekį.  Sodmenų (sėjinukų ir sodinukų) sodinimas apima šias paslaugas:, sodmenų atsinešimas iš sandėliavimo (laikino prikasimo) vietų, sodmenų pasodinimas.  Sodmenų sodinimas – sodmenų pasodinimas želdavietėje, laikantis šių reikalavimų:  1. naudojami sodikliai (įrankiai), tinkantys konkretiems miško sodmenims (naudojamų sodiklių tipas prieš sodinimą suderinamas su Pirkėju);  2. sodinimo darbų metu sodmenys turi būti tinkamai apsaugoti nuo šaknų išdžiūvimo: laikinose sodmenų sandėliavimo vietose sodmenys turi būti prikasami arba laikomi nuo šaknų džiūvimo apsaugančioje taroje ir pridengiami nuo saulės, sodinami sodmenys po želdavietę nešiojami tik tam skirtoje taroje, pertraukų (poilsio, pietų ir kt.) metu sodmenys laikomi apsaugotose nuo tiesioginių saulės spindulių vietose;  3. sodinant kiekvienas sodinukas įvertinamas vizualiai, esant poreikiui patrumpinamos šaknys, atmetami kokybės standartų neatitinkantys sodmenys;  4. sodmenys sodinami tik į paruoštą dirvą (vagos/kauburėliai), išskyrus atvejus kai Pirkėjas nurodo kitaip, pagal Pirkėjo nurodytą mišrinimo schemą, sodinimo atstumus bei sodinimo vietą (vagos/kauburėlio dugne/šlaite/viršuje), pasodintų sodmenų šaknys turi būti pilnai apipiltos žemėmis, tinkamai prispaustos, negali būti užlinkusių šaknų, sodinuko pasodinimo gylis – šaknies kaklelis ties žemės paviršiumi;  Suteiktų paslaugų kiekio apskaitos vnt. – tūkst. vnt. pasodintų sodmenų.  Sodmenų (sėjinukų ir sodinukų) atsodinimas – želdavietėje pasodintų, bet neprigijusių (žuvusių) sodmenų atsodinimas, apima šias paslaugas: sodmenų atsinešimas iš sandėliavimo (laikino prikasimo) vietų, sodinimo vietos suradimas, sodmenų pasodinimas.  Sodinimo vietos suradimas – ankstesnių sodinimų metu želdavietėje pasodintų bet neprigijusių/žuvusių sodmenų ar jų sodinimo vietų suradimas.  Sodmenų pasodinimas – sodmenų pasodinimas želdavietėje, laikantis šių reikalavimų:  1. naudojami sodikliai (įrankiai), tinkantys konkretiems miško sodmenims (naudojamų sodiklių tipas prieš sodinimą suderinamas su Pirkėju);  2. sodinimo darbų metu sodmenys turi būti tinkamai apsaugoti nuo šaknų išdžiūvimo: laikinose sodmenų sandėliavimo vietose sodmenys turi būti prikasami arba laikomi nuo šaknų džiūvimo apsaugančioje taroje ir pridengiami nuo saulės, sodinami sodmenys po želdavietę nešiojami tik tam skirtoje taroje, pertraukų (poilsio, pietų ir kt.) metu sodmenys laikomi apsaugotose nuo tiesioginių saulės spindulių vietose;  3. sodinant kiekvienas sodinukas įvertinamas vizualiai, esant poreikiui patrumpinamos šaknys, atmetami kokybės standartų neatitinkantys sodmenys;  4. sodmenys sodinami ankstesnių sodinimų metu želdavietėje pasodintų bet neprigijusių/žuvusių sodmenų vietose, išskyrus atvejus kai Pirkėjas nurodo kitaip, pagal Pirkėjo nurodytą mišrinimo schemą, bei sodinimo vietą (vagos/kauburėlio dugne/šlaite/viršuje), pasodintų sodmenų šaknys turi būti pilnai apipiltos žemėmis, tinkamai prispaustos, negali būti užlinkusių šaknų, sodinuko pasodinimo gylis – šaknies kaklelis ties žemės paviršiumi;  Paslaugos atliekamos pavasarį ir rudenį (esant poreikiui). Pavasarį paslaugos atliekamos nutirpus sniegui ir pasibaigus žemės įšalui iki prasidedant pavasario sausajam periodui t. y. nuo kovo mėnesio iki gegužės mėnesio vidurio, rudenį – rugsėjo, spalio mėnesiais, pagal Šalių suderintą miškininkystės paslaugų teikimo grafiką. Suteiktų paslaugų kiekio apskaitos vnt. – tūkst. vnt. pasodintų sodmenų |
| 6.1. | Želdinių, žėlinių apsauga nuo kanopinių žvėrių daromos žalos, tepant medžių ūglius repelentais | Prieš pradedant vykdyti paslaugą Pirkėjas pateikia Tiekėjui rašytinį miško sklypų, kuriuose bus vykdoma želdinių, žėlinių apsauga, sąrašą su nurodytais plotais. Prieš paslaugų teikimo pradžią Tiekėjui parodo natūroje miško sklypų, kuriuose bus vykdoma želdinių, žėlinių apsauga, ribas, informuoja apie paslaugoms taikomą įkainį, nurodo preliminarų apsaugomų medelių skaičių. Repelentai tepami pasibaigus medžių ūglių vegetacijai, paprastai nuo einamųjų metų rugsėjo mėnesio, pagal Šalių suderintą miškininkystės paslaugų teikimo grafiką.  Naudodamas Pirkėjo pateiktus repelentus, Tiekėjas savo įrankiais ir priemonėmis, nurodytuose miško sklypuose želdiniuose ir žėliniuose aptepa nurodytą kiekį pasodintų sodmenų ir savaiminės kilmės medelių.  Naudojant repelentą vadovaujamasi jo duomenų saugos lapu ir naudojimo instrukcijomis.  Repelento negalima tepti lietui lyjant, esant šalnoms, esant drėgniems tepamiems augalams. Tepimo metu oro temperatūra turi būti aukštesnė 0 ºC. Iki pradedant lyti nuteptas repelentas turi būti visiškai išdžiūvęs. Repelento negalima skiesti vandeniu ar kitais skysčiais.  Repelentas tepamas naudojant gumines, atsparias cheminėms medžiagoms, pirštines. Tepama ranka apimant norimą apsaugoti viršūninį ūglį ir tepant iš apačios į viršų. Repelentu reikia aptepti 5 – 10 cm viršūninio ir/ar pirmosios menturės (pušies) ūglio, tuo pačiu aptepant viršūninį pumpurą.  Dirbant su repelentu privaloma laikytis saugaus darbo su cheminėmis medžiagomis reikalavimų.  Panaudotos repelento pakuotės turi būti grąžintos Pirkėjui.  Konkrečiu repelento tepimo atveju išsamius paaiškinimus pateikia Pirkėjas.  Suteiktų paslaugų kiekio apskaitos vnt. – tūkst. vnt. repelentais apteptų pasodintų sodmenų ir savaiminės kilmės medelių. |
| 6.2. | Želdinių, žėlinių apsauga nuo kanopinių žvėrių daromos žalos, purškiant medžių ūglius repelentais | Prieš pradedant vykdyti paslaugą Pirkėjas pateikia Tiekėjui rašytinį miško sklypų, kuriuose bus vykdoma želdinių, žėlinių apsauga, sąrašą su nurodytais plotais. Prieš paslaugų teikimo pradžią Tiekėjui parodo natūroje miško sklypų, kuriuose bus vykdoma želdinių, žėlinių apsauga, ribas, informuoja apie paslaugoms taikomą įkainį, nurodo preliminarų apsaugomų medelių skaičių. Repelentai purškiami pasibaigus medžių ūglių vegetacijai, paprastai nuo einamųjų metų rugsėjo mėnesio, pagal Šalių suderintą miškininkystės paslaugų teikimo grafiką.  Naudodamas Pirkėjo pateiktus repelentus, Tiekėjas savo įrankiais ir priemonėmis, nurodytuose miško sklypuose želdiniuose ir žėliniuose apipurškia nurodytą kiekį pasodintų sodmenų ir savaiminės kilmės medelių.  Naudojant repelentą vadovaujamasi jo duomenų saugos lapu ir naudojimo instrukcijomis .  Repelento negalima purkšti lietui lyjant, esant šalnoms, esant drėgniems tepamiems augalams. Purškiant oro temperatūra turi būti ne žemesnė kaip + 5 ºC ir ne aukštesnė kaip + 25 ºC. Iki pradedant lyti nupurkštas repelentas turi būti visiškai išdžiūvęs.  Repelentas purškiamas naudojant nešiojamą purkštuvą. Repelentu reikia apipurkšti 5 – 10 cm viršūninio ir/ar pirmosios menturės (pušies) ūglio, tuo pačiu apipurškiant viršūninį pumpurą.  Dirbant su repelentu privaloma laikytis saugaus darbo su cheminėmis medžiagomis reikalavimų. Laikytis produkto naudojimo instrukcijoje pateiktų nurodymų.  Panaudotos repelento pakuotės turi būti grąžintos Pirkėjui.  Konkrečiu repelento purškimo atveju išsamius paaiškinimus pateikia Pirkėjas  Suteiktų paslaugų kiekio apskaitos vnt. – tūkst. vnt. repelentais apipurkštų pasodintų sodmenų ir savaiminės kilmės medelių. |

**Pirkimo objekto dalių paslaugų apimtys:** 1 priedas

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil.** | **Paslaugų grupės ir paslaugų pavadinimai** |  | **Preliminarios paslaugų apimtys** | | | | | | | | | | | | | |
| **1** | **3. Miško sodmenų sodinimas, želdinių ir žėlinių medelių ir jų liemenų apsauga nuo kanopinių žvėrių bei vabzdžių daromos žalos:** | **Mato vnt.** | **Vyžuonų**  **girininkija** |  |  |  |  |  |  |  |  |  |  |  |  |
| **Pirkimo objekto dalies numeris** | | | **20** |  |  |  |  |  |  |  |  |  |  |  |  |
| 1. | Miško atkūrimas, įveisimas ir atsodinimas (medelių ir krūmų sodinimas) | tūkst. vnt. | 52 |  |  |  |  |  |  |  |  |  |  |  |  |
| 2. | Želdinių, žėlinių apsauga nuo kanopinių žvėrių bei vabzdžių daromos žalos | tūkst. vnt. | 64 |  |  |  |  |  |  |  |  |  |  |  |  |

**3 paslaugų grupė:**

**Miško atkūrimas, įveisimas ir atsodinimas (medelių ir krūmų sodinimas).** Preliminarios paslaugų apimtys nurodytos Miškininkystės paslaugų techninės specifikacijos 1 priede. Nurodytas preliminarus Miškininkystės paslaugų kiekis. Nurodytos Miškininkystės paslaugų apimtys yra preliminarios ir skirtos tik pasiūlymų kainai apskaičiuoti ir laimėtojui nustatyti. Sutarties galiojimo laikotarpiu Pirkėjas turi teisę pirkti keičiant eilutėse nurodytus kiekius, kuris gali svyruoti ±30 proc.

**Miško atkūrimui ir įveisimui** **(medelių ir krūmų sodinimas)** Medžių ir krūmų sodinimui taikomi sekantys koregavimo koeficientai: atkuriant ir įveisiant mišką sodinant E, M sodinukus – 1,0, sodinant P sodinukus – 0,7, sodinant Ą, Kl, G, B, J, L sodinukus – 1,25, sodinant B, J, L, E, M sėjinukus ir krūmus – 0,8, sodinant P sėjinukus – 0,7, sodinant Ą, Kl, G sėjinukus – 1,25, sodinant konteinerizuotus Ą sodmenis išaugintus 265 tūrio vazonėliuose – 1,0, sodinant kitus konteinerizuotus sodmenis – 0,75; sodinant kalninę pušį su žemės gumulu, atnešant ją į sodinimo vietą iki 300 metrų atstumu ir iškasant duobę ( Kuršių Nerijoje) – 2,35; sodinant kalninę pušį su žemės gumulu, atnešant ją į sodinimo vietą daugiau nei 300 metrų atstumu ir iškasant duobę ( Kuršių

Nerijoje) – 3,5.

Kai sodmenys laikomi už sodinamos biržės ribų, už sodmenų pernešimą daugiau nei 300 m nuo sandėliavimo vietos iki sodinamos biržės pakraščio taikomas sodinimo įkainio priedas - 10 proc.

Kai sodinami sodmenys yra didesni nei E – 0,6 m, P – 0,3 m, Ą, B, J – 1,0 m, taikomas sodinimo įkainio priedas – 10 proc.

Galutinis paslaugos įkainis apskaičiuojamas bazinį nurodytos paslaugos įkainį dauginant iš taikomų koregavimo koeficiento.

**Miško želdinių ar žėlinių atsodinimui (medelių ir krūmų sodinimas)** Medžių ir krūmų sodinimui taikomi sekantys koregavimo koeficientai: atsodinant mišką sodinant E, M sodinukus – 1,2, sodinant P sodinukus – 0,8, sodinant Ą, Kl, G, B, J, L sodinukus – 1,5, sodinant B, J, L sėjinukus ir krūmus – 1,0, sodinant P sėjinukus – 0,8, sodinant Ą, Kl, G sėjinukus – 1,5, sodinant konteinerizuotus Ą sodmenis išaugintus 265 tūrio vazonėliuose – 1,25, sodinant kitus konteinerizuotus sodmenis – 0,9; sodinant kalninę pušį su žemės gumulu, atnešant ją įsodinimo vietą ir iškasant duobę ( Kuršių Nerijoje) – 3,6

Kai sodmenys laikomi už sodinamos biržės ribų, už sodmenų pernešimą daugiau nei 300 m nuo sandėliavimo vietos iki sodinamos biržės pakraščio taikomas sodinimo įkainio priedas - 10 proc.

Kai sodinami sodmenys yra didesni nei E – 0,6 m, P – 0,3 m, Ą, B, J – 1,0 m, taikomas sodinimo įkainio priedas – 10 proc.

Galutinis paslaugos įkainis apskaičiuojamas bazinį nurodytos paslaugos įkainį dauginant iš taikomų koregavimo koeficiento.

**Želdinių, žėlinių apsaugai nuo kanopinių žvėrių bei vabzdžių daromos žalos** taikomi sekantys koregavimo koeficientai. Želdinių ir žėlinių apsauga nuo kanopinių žvėrių daromos žalos tepant medžių ūglius repelentais: kai 1 ha nutepama daugiau nei 2000 vnt. sodmenų – 1,0, kai 1 ha nutepama iki 2000 vnt. sodmenų – 1,2. Želdinių ir žėlinių apsauga nuo kanopinių žvėrių daromos žalos purškiant repelentus: kai 1 ha nupurškiama daugiau nei 2000 vnt. sodmenų – 0,85, kai 1 ha nupurškiama iki 2000 vnt. sodmenų – 1,0. Želdinių ir žėlinių ūglių apsauga nuo kanopinių žvėrių daromos žalos naudojant kitas priemones (pakavimo tinkleliai, lininės pakulos, avių vilnos, lipni juosta) – 1,1. Želdinių, žėlinių apsauga nuo kenkėjų naudojant polimerinę dangą – 1,2. Galutinis paslaugos įkainis apskaičiuojamas bazinį nurodytos paslaugos įkainį dauginant iš taikomų koregavimo koeficiento.